Ni dager av et år

Ni dager av et år (originaltittel: Девять дней одного года) er en sovjetisk film fra 1962, regissert av Mikhail Romm.

Handling 
To unge fysikere og gamle venner - den eksperimentelle fysikeren Dmitri Gusev, og den skeptiske teoretiske fysikeren Ilya Kulikov - studerer kjernefysikk ved et forskningsinstitutt i Sibir. Dmitri leder forskningen startet av læreren deres Sintsov, som har fått en dødelig dose stråling som følge av et eksperiment. Dmitri har også blitt utsatt for stråling. Doktorer advarer Dmitri om at ytterligere bestråling kan drepe ham også. I mellomtiden har de to vennene hans Ilya og Lyolya, som egentlig er forelsket i Dmitri, utviklet et romantisk forhold.

Det forelskede paret forbereder seg til bryllupet deres, men de har fremdeles ikke fortalt noe om planene deres til Dmitri. Men når de endelig møtes, mistenker Dmitri allerede at Lyolya og Ilya har et forhold, og behandler dem kjølig. Samtidig forsøker Lyolya å forstå Dmitris egentlige følelser for henne, bare for å oppdage den forferdelige diagnosen hans. Lyolya innser at hun fremdeles elsker Dmitri, og avbryter bryllupet til Ilya - for å gifte seg med Dmitri.

Til tross for helse-advarslene, fortsetter Dmitri med sine eksperimenter innen fusjonskraft. Men etter en rekke problemer henvender han seg til Ilya for å få hjelp. Dmitri forsøker å skjule at han har blitt utsatt for enda mer stråling, selv om sannheten til slutt kommer til overflaten. Den videre forskningen hans blir etter hvert videreført av Ilya, samtidig som Dmitris helse blir stadig dårligere. Han må til slutt gjennomføre en benmarg-transplantasjon i håp om å overleve.

Skuespillere 
 Aleksey Batalov som Dmitri Gusev, en forsker
 Innokenty Smoktunovsky som Ilya Kulikov.
 Tatyana Lavrova som Lyolya.
 Nikolai Plotnikov som professor Sintsov.
 Sergei Blinnikov som Paul D. Butov, direktør for Instituttet
 Yevgeniy Yevstigneyev som Nikolai Ivanovich.
 Mikhail Kozakov som Valery Ivanovich.
 Valentin Nikulin som en ung fysiker
 Pavel Shpringfeld som fysiker.
 Aleksandr Pelevin som en fysiker
 Yevgeni Teterin som professor Pokrovsky, en kirurg
 Nikolai Sergeyev som Gusevs far.
 Ada Vojtsik som Maria Tikhonovna, Sintsovs kone.
 Valentina Belyayeva som en doktor.
 Igor Yasulovich som Fedorov, en fysiker.
 Lyusyena Ovchinnikova som Nura, Gusevs yngre søster.

Referanser

Eksterne lenker 

Sovjetiske filmer
Filmer fra 1962